Mila Kunis

D **Milena „Mila“ Markovna Kunis** ( Мілена Марківна Куніс, * 14. August 1983 z Czernowitz, Ukraine) isch e amerikanischi Schauspiilere und Sünchroonsprächere. Si isch mit dr Rolle vo dr *Jackie* in dr Färnseeserii *[[Die wilden Siebziger]]* bekannt worde.

## Jugend
D Kunis isch d Dochder vom Maschiinebauääscheniöör Mark und dr Phüsikleerere Elvira Kunis. Si het e Brueder, Mike, wo as Biochemiker schafft. Wo si sibni gsi isch, isch si mit iirer Familie uf Kalifornie usgwanderet.

Z Los Angeles isch si uf d Hobert Howe Bancroft Middle-School gange und het am Nomiddaag Schauspiilunderricht gnoo. Iiri erste chliinere Rolle het si in Chinderbrogramm und dr Färnseewärbig überchoo. 1994 het si under anderem in ere Episode vo *[[Zeit der Sehnsucht]]* d Rolle vo dr *Hope Williams* gspiilt.

## Karriere
Mit vierzääni isch d Kunis für d Färnseeserii *[[Die wilden Siebziger]]* kaastet worde. S Mindestalter isch aber achzääni gsi und si het d Rolle nume überchoo, wil si falschi Aagoobe gmacht het. 
Anderi erwäänenswärti Ufdritt si under anderem d Hauptrolle im Aerosmith-Musikvideo *Jaded* gsi,  e Rolle in *[[Gia – Preis der Schönheit]]*, wo si d Rolle vo dr Angelina Jolie *Gia* im Tiineidsch-Alter gspiilt het, und in *[[The Book of Eli]]* näben em Denzel Washington. D Kunis isch d Sünchroonstimm vo dt *Meg Griffin* in dr Zäichedrickserii *[[Family Guy]]*.

Für iiri Rolle in *[[Black Swan]]* het si vil Loob überchoo und dr Marcello-Mastroianni-Preis vo de Filmfestspiil vo Venedig. Usserdäm isch d Kunis für e Golden Globe in dr Kategorii *Besti Nääbedarstellere* nominiert worde. 2011 het si d Hauptrolle vo dr *Jamie* im Spiilfilm *[[Freunde mit gewissen Vorzügen]]* gspiilt und 
2012 isch si mit em Mark Wahlberg in dr Komödie *[[Ted (Film)|Ted]]* vom *Family-Guy*-Erfinder Seth MacFarlane in dr wiiblige Hauptrolle vo dr *Lori Collins* ufdräte.

## Brivaats

Vo 2002 bis Januar 2011 isch d Kunis mit em ehemoolige Chinderstar Macaulay Culkin liiert gsi. Sit Middi 2012 isch si mit iirem Kolleeg us  *Die-wilden-Siebziger* Ashton Kutcher zämme. Si het sich sälber in ere US-Talkshow as „schlächti Jüdin“ bezäichnet, wil si sich nit allzu seer an s Bruuchdum wurd halte.

Dr Kunis iiri Auge häi verschiideni Farbe (Iris-Heterochromie), s äinte isch grüen und s andere bruun. Si het au verzellt, ass si meereri Joor uf äim Aug blind gsi sig und het erst noch ere Leiseroperazioon das Aug wider chönne bruuche.

## Filmografii (Uswaal)
* 1994–1995: Baywatch – Die Rettungsschwimmer von Malibu (*Baywatch*, Fernsehserie, zwei Folgen)
* 1995: Make a Wish, Molly
* 1995: Die Rückkehr der Piranhas (*Piranha*, Fernsehfilm)
* 1995: Nachtschicht mit John (*The John Larroquette Show*, Fernsehserie, Folge 2x14 *The Defiant One*)
* 1995: Wer ist hier der Cop? (*Hudson Street*, Fernsehserie, Folge 1x03 *Here’s Just Looking at You, Kid*)
* 1996: Santa Claus mit Muckis *(Santa with Muscles)*
* 1996: Auf schlimmer und ewig (*Unhappily Ever After*, Fernsehserie, Folge 2x15 *In the Stars*)
* 1996–1997: Nick Freno: Licensed Teacher (Fernsehserie, fünf Folgen)
* 1996–1997: Eine himmlische Familie (*7th Heaven*, Fernsehserie, vier Folgen)
* 1997: Liebling, jetzt haben wir uns geschrumpft *(Honey, We Shrunk Ourselves)*
* 1997: Walker, Texas Ranger (Fernsehserie, Folge 5x15 *Last Hope*)
* 1998: Gia – Preis der Schönheit (*Gia*, Fernsehfilm)
* 1998: Jagabongo – Eine schrecklich nette Urwaldfamilie *(Krippendorf’s Tribe)*
* 1998–2006: Die wilden Siebziger (*That ’70s Show*, Fernsehserie, 201 Folgen)
* 1998: Milo
* 1998: Pensacola – Flügel aus Stahl (*Pensacola: Wings of Gold*, Fernsehserie, Folge 1x12 *Company Town*)
* seit 1999: Family Guy (Fernsehserie, Stimme für *Meg Griffin*)
* 2000–2002: Sechs unter einem Dach (*Get Real*, Fernsehserie, zwei Folgen)
* 2001: Ran an die Braut *(Get Over It)*
* 2002: American Psycho II: Der Horror geht weiter *(American Psycho II: All American Girl)*
* 2002: MADtv (Fernsehserie, Folge 8x07)
* 2004: Tony ’n’ Tina’s Wedding
* 2004: Keine Gnade für Dad (*Grounded for Life*, Fernsehserie, zwei Folgen)
* 2005: Family Guy – Die unglaubliche Geschichte des Stewie Griffin (*Family Guy Presents Stewie Griffin: The Untold Story*, Stimme)
* 2007: Sexgeflüster *(After Sex)*
* 2007: Boot Camp
* 2007: Moving McAllister
* 2008: Nie wieder Sex mit der Ex *(Forgetting Sarah Marshall)*
* 2008: Max Payne
* 2009: Ausgequetscht *(Extract)*
* 2010: The Book of Eli
* 2010: Date Night – Gangster für eine Nacht *(Date Night)*
* 2010: Black Swan
* 2011: Freunde mit gewissen Vorzügen *(Friends with Benefits)*
* 2012: Ted
* 2012: The Color of Time
* 2013: Die fantastische Welt von Oz *(Oz: The Great and Powerful)*
* 2013: Blood Ties
* 2013: Dritte Person *(Third Person)*
* 2014: Two and a Half Men (Fernsehserie, Folg 11x19)
* 2014: The Angriest Man in Brooklyn
* 2014: Annie
* 2015: Jupiter Ascending
* 2016: Bad Moms
* 2017: Bad Moms 2 *(A Bad Moms Christmas)*
* 2018: Bad Spies *(The Spy Who Dumped Me)*
* 2019: Willkommen im Wunder Park *(Wunder Park)* (Synchronisation)

## Uszäichnige
* 1999: YoungStar Awards: *Best Performance by a Young Actress in a Comedy TV Series* für *Die wilden Siebziger*
* 2000: YoungStar Awards: *Best Young Actress/Performance in a Comedy TV Series* für *Die wilden Siebziger*
* 2002: Young Hollywood Awards: *One to Watch – Female* für *Die wilden Siebziger*
* 2009: Guys Choice Awards: *Hottest Mila*
* 2010: Marcello-Mastroianni-Preis: *Best Young Actress* für *Black Swan*
* 2010: Oklahoma Film Critics Circle: *Best Supporting Actress* für *Black Swan*
* 2010: Saturn Awards: *Best Supporting Actress* für *Black Swan*
* 2011: Guys Choice Awards: *Holy Grail of Hot*
* 2011: Guys Choice Awards: *Best Girl On Girl Scene* für *Black Swan* (mit dr Natalie Portman)
* 2012: Sexiest Woman Alive
* 2013: Sexiest Woman in the World (Magazin *FHM*)
* 2018: Hasty Pudding Woman of the Year

## Fuessnoote


## Weblingg

*